Praška defenestracija
<s>Praška defenestracija predstavlja dva različita događaja u istoriji Bohemije, tj. nekadašnje Češke.</s><s>Prvi se desio 1419, a drugi 1618. godine.</s><s>Defenestracija predstavlja izbacivanje nekoga kroz prozor.</s>

<s>Prva praška defenestracija 1419.</s><s>Husiti su ubili sedam članova gradskog veća u Pragu 30. jula 1419. bacivši ih kroz prozor nove gradske većnice.</s>

<s>Husiti su u procesiji marširali ulicama Praga.</s><s>Došli su do gradskog trga, gde su ih čekali ostali husiti, da se zajedno obrate gradskom veću da puste zatočene sledbenike Jana Husa.</s><s>Članovi gradskog veća nisu hteli da puste zatvorene husite, a na okupljene husite su bacili kamenje sa gradske većnice.</s><s>Razljućeni Jan Žiška zajedno sa drugovima pobacao je gradske većnike kroz prozor.</s><s>Ubrzo posle toga izbili su Husitski ratovi.</s>

<s>Druga praška defenestracija 1618.</s><s>Druga praška defenestracija predstavlja značajan događaj za izbijanje Tridesetogodišnjeg rata.</s><s>Neki članovi bohemske aristokratije pobunili su se protiv izbora Ferdinanda II za kralja Bohemije 1617.</s><s>Osim toga tokom 1617, katolički službenici naredili su da protestanti prestanu gradnju protestantskih crkvi na zemlji, za koju su katolici tvrdili da je njihova.</s><s>Protestanti su tvrdili da je to bila carska, a ne katolička zemlja i smatrali su da je to narušavanje slobode veroispovesti, koju je garantovao 1609. posebnim pismom ukazom car Rudolf II.</s><s>Protestanti su smatrali da će novi kralj kao vatreni katolik povući sva protestantska prava kada postane car.</s>

<s>U Hradčanima je protestantska skupština na takozvanom suđenju osudila 23. maja 1618. dvojicu carskih guvernera zbog kršenja Rudolfovog ukaza o slobodi veroispovesti.</s><s>Posle navodnog suđenja bacili su ih kroz prozore, a ovi su nakon pada ostali živi.</s>

<s>Izvori</s>

<s>1419
1618
Husitski ratovi
Tridesetogodišnji rat
Defenestracija
Antikatoličanstvo</s>

